	


8.pielikums 
[bookmark: _Hlk185579677]
LĪGUMA PROJEKTS

Dokumenta datums*

Latvijas Valsts prezidenta kanceleja, reģistrācijas Nr._______, tās ______________ personā, kura rīkojas uz ___________ pamata, turpmāk - Pasūtītājs, no vienas puses, un 
___________________, reģistrācijas Nr.__________, tās __________ personā, kurš/a rīkojas uz ______________ pamata, turpmāk – Izpildītājs, no otras puses, 
abi kopā – Puses, bet katrs atsevišķi – Puse, 
[bookmark: _Hlk185579759]pamatojoties uz iepirkuma “Ēdināšanas un viesmīlības pakalpojumu nodrošināšana”, iepirkuma identifikācijas Nr. LVPK 2026/05 (turpmāk – Iepirkums), rezultātu, noslēdz šādu līgumu, turpmāk – Līgums:

1. [bookmark: _Toc8647719]LĪGUMA PRIEKŠMETS
1.1. [bookmark: _Toc8647720]Pasūtītājs uzdod un Izpildītājs apņemas ar saviem spēkiem un tehnisko nodrošinājumu nodrošināt ēdināšanas un viesmīlības pakalpojumu (turpmāk – Pakalpojums) atbilstoši Iepirkuma nolikumam un saskaņā ar Līgumu, Līguma pielikumiem un Izpildītāja iesniegto piedāvājumu.
1.2. [bookmark: _Toc8647721]Pakalpojums ietver:
1.1.1. restorāna pakalpojumus (viesmīlības pakalpojumus, servējuma nodrošinājumu, tajā skaitā trauku nodrošinājumu, Pakalpojumu sniegšanai Pasūtītāja norādītajā vietā nepieciešamos transporta pakalpojumus);
1.1.2. ēdināšanas pakalpojumus (ēdienkartes piedāvājuma nodrošināšana atbilstoši tehniskajā specifikācijā un tehniskajā – finanšu piedāvājumā noteiktajam sortimentam vai Pasūtītāja norādījumiem).

2. LĪGUMA SUMMA UN NORĒĶINU KĀRTĪBA
2.1. Fiksēto Pakalpojuma pozīciju cenas norādītas tehniskajā – finanšu piedāvājumā (Līguma pielikums Nr.__), pārējo Pakalpojuma pozīciju izmaksas starp Pusēm tiek saskaņotas atsevišķi. 
2.2. Fiksēto Pakalpojuma pozīciju cenas tehniskajā – finanšu piedāvājumā norādītā dalībnieku skaita, līdzvērtīgas ēdienkartes un līdzvērtīga pasākuma ilguma gadījumā ir nemainīgas visu Līguma darbības laiku. 
2.3. Līguma kopējo summu veido Līguma ietvaros Pasūtītāja Izpildītājam par Pakalpojumu samaksātā kopējā summa. Līguma kopējā summa Līguma darbības laikā nedrīkst pārsniegt 55000.00 EUR (piecdesmit piecus tūkstošus euro un 00 centus), neieskaitot pievienotās vērtības nodokli (turpmāk – PVN).
2.4. Pakalpojuma kopējās izmaksas Līguma darbības laikā vienai personai nedrīkst pārsniegt 125,00 EUR (viens simts divdesmit pieci euro un 00 centi) vienai personai (ēdienreizes dalībniekam), ieskaitot nodokļus, tai skaitā PVN, nodevas, jebkuras citas izmaksa, kas saistītas ar Pakalpojuma kvalitatīvu, Līguma noteikumiem atbilstošu izpildi. 
2.5. PVN likme tiek piemērota saskaņā ar spēkā esošajiem normatīvajiem aktiem. Nodokļu jomu regulējošo normatīvo aktu izmaiņu gadījumā PVN likme tiek piemērota saskaņā ar Pakalpojuma sniegšanas brīdī spēkā esošajiem normatīvajiem aktiem, neveicot atsevišķus grozījumus Līgumā.
2.6. Līguma summā ir iekļauti visi nodokļi, nodevas un valsts noteiktie obligātie maksājumi, izņemot PVN, tiešie un netiešie Izpildītāja izdevumi, tai skaitā transporta izdevumi, kas ir saistīti ar Pakalpojuma izpildi atbilstoši Līguma noteikumiem.
2.7. Pasūtītājs negarantē pilnīgu Līguma summas apguvi.
2.8. Izpildītājs līdz katra mēneša 15. datumam iesniedz Pasūtītājam strukturētu elektronisko rēķinu, nosūtot to uz Pasūtītāja e-adresi _DEFAULT@90000038578 (XML formātā, papildus pievienojot rēķina PDF datni).
2.9. Puses vienojas, ka elektroniskā rēķina apmaksas termiņu skaita no dienas, kad Izpildītājs ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis rēķinu atbilstoši Līguma nosacījumiem. Izpildītājs rēķinā norāda Līguma noslēgšanas datumu un veiktā konkrētā Pakalpojuma atšifrējumu, pretējā gadījumā Pasūtītājs var aizkavēt rēķina savlaicīgu samaksu, kas nevar tikt uzskatīts par rēķina apmaksas kavējumu.
2.10. Ja Izpildītājs ir iesniedzis nepareizi aizpildītu vai noformētu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt kredītrēķinu, kā arī atkārtoti iesniegt pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu, nesedzot Izpildītājam zaudējumus, kas var rasties šāda nokavējuma rezultātā.
2.11. Pasūtītājs samaksā Izpildītājam par saņemto Pakalpojumu 10 (desmit) darba dienu laikā pēc elektroniskā rēķina un abpusēji parakstīta pieņemšanas - nodošanas akta saņemšanas brīža.
2.12. Pasūtītājs veic Izpildītāja rēķina apmaksu bezskaidras naudas norēķinu veidā uz Izpildītāja norādīto kontu kredītiestādē. Par samaksas brīdi tiek uzskatīta diena, kad Pasūtītājs veicis pārskaitījumu uz Izpildītāja norādīto kontu.

3.    PUŠU PIENĀKUMI UN TIESĪBAS
3.1. Pasūtītājs:
3.1.1. samaksā par kvalitatīvi un atbilstoši Līguma noteikumiem sniegto Pakalpojumu, Līgumā noteiktajā kārtībā;
3.1.2. ir tiesīgs izteikt Izpildītājam norādījumus un pretenzijas par Pakalpojuma izpildi (rakstiski vai telefoniski);
3.1.3. pieņem Pakalpojumu Līgumā noteiktajā kārtībā;
3.1.4. kontaktpersonas no Pasūtītāja puses:
3.1.4.1. Valsts prezidenta protokola vadītāja__________, e-pasts: _______, tālr. ________;
3.1.4.2. Valsts prezidenta protokola vadītāja vietniece______, e-pasts: ________, tālr. ____;
3.1.4.3. Valsts prezidenta protokola vadītāja vietniece_______, e-pasts: ______, tālr. ________. 
3.2. Izpildītājs:
3.2.1. pirms katra pasākuma iesniedz Pasūtītājam saskaņošanai Pakalpojuma izpildē iesaistītā personāla sarakstu. Pakalpojuma izpildē Izpildītājs iesaista tikai ar Pasūtītāju saskaņotu personālu un nekavējoties pēc Pasūtītāja pieprasījuma veic personāla nomaiņu. Pasūtītāja pieprasījums veikt personāla nomaiņu nevar būt par pamatu Pakalpojuma izpildes kavējumam;
3.2.2. sniedz kvalitatīvu un Līguma noteikumiem atbilstošu Pakalpojumu;
3.2.3. nodrošina Pakalpojuma izpildei nepieciešamo aprīkojumu, produktus, dzērienus, virtuves aprīkojumu, traukus, glāzes un galda piederumus ēdienu un dzērienu pasniegšanai Pakalpojuma sniegšanas ietvaros;
3.2.4. sniedzot Pakalpojumu, ievēro Pasūtītāja norādījumus un spēkā esošos normatīvos aktus, kas attiecas uz Pakalpojuma sniegšanas kārtību un kvalitāti;
3.2.5. nodrošina, lai Pakalpojuma izpildes laikā Izpildītāja darbinieki un Pakalpojuma izpildē iesaistītais personāls nepieļautu patvaļīgas atkāpes no Līguma noteikumiem, Pakalpojuma izpildes kārtības, termiņiem, finanšu izlietojuma;
3.2.6. nav tiesīgs nodot tam ar Līgumu uzlikto pienākumu izpildi trešajām personām;
3.2.7. nav tiesīgs izpaust informāciju, kas saistīta ar Pakalpojuma sniegšanu un Līguma izpildi trešajām personām, izņemot normatīvajos aktos paredzētos gadījumus;
3.2.8. nodrošina, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
3.2.9. kontaktpersona no Izpildītāja puses:    .

4.	PAKALPOJUMA SNIEGŠANAS KĀRTĪBA
4.1.	Izpildītājs sniedz Pakalpojumu saskaņā ar Līgumu un tā pielikumiem, atbilstoši Latvijas Republikā spēkā esošo normatīvo aktu prasībām.
4.2.		Pasūtītājs informē Izpildītāju par Pakalpojuma izpildes nepieciešamību Tehniskajā specifikācijā noteiktajā termiņā vai steidzamos gadījumos citā termiņā, norādot pasākuma norises vietu, laiku, paredzamo pasākuma dalībnieku skaitu un pieļaujamās izmaksas vienai personai (ēdienreizes dalībniekam).
4.3.		Izpildītājs, ņemot vērā Pasūtītāja sniegto informāciju par pasākumu, sagatavo Ēdienkartes - tāmes piedāvājumu un iesniedz Pasūtītājam saskaņošanai. Ēdienkartē – tāmē tiek norādīts ēdienu, dzērienu nosaukums, daudzums, cena vienai personai, citu Ēdienkartē - tāmē norādīto Pakalpojuma sadaļu izmaksas, kopējais Pakalpojuma pozīciju daudzums un summa. Ēdienkarte - tāme uzskatāma par abpusēji saskaņotu pēc tam, kad to saskaņojušas  abu Pušu Līgumā norādītās kontaktpersonas.
4.4.		Pakalpojuma sniegšana tiek novērtēta pēc pasākuma norises, abpusēji parakstot Pakalpojuma pieņemšanas - nodošanas aktu. Pakalpojums uzskatāms par pieņemtu ar brīdi, kad abas Puses ir parakstījušas Pakalpojuma pieņemšanas - nodošanas aktu.
4.5.		Ja novērtēšanas procesā tiek konstatēts, ka Pakalpojums sniegts nekvalitatīvi, neatbilstoši Līguma noteikumiem vai nav ievēroti Pasūtītāja norādījumi, Pasūtītājs 3 (trīs) darba dienu laikā rakstveidā iesniedz Izpildītājam pretenziju, kurā norāda konstatētos trūkumus vai nepilnības.

5.  	IZPILDĪTĀJA GARANTIJAS
5.1.	Izpildītājs ir atbildīgs par savu Līguma saistību savlaicīgu un pilnīgu izpildi, kā arī par kvalitatīvi un atbilstoši Līguma noteikumiem izpildīta Pakalpojuma sniegšanu Līgumā noteiktajā kārtībā un termiņos.
[bookmark: _Hlk198128106]5.2.		Izpildītājs garantē, ka tam atbilstoši normatīvajos aktos noteiktajām prasībām ir tiesības sniegt Pakalpojumu un gadījumā, ja tas zaudē minētās tiesības, tad nekavējoties par to informē Pasūtītāju.
5.3.		Izpildītājs garantē, ka Pakalpojumu sniegs atbilstoši Līguma noteikumiem un Pasūtītāja norādījumiem.
5.4.			Izpildītājs nodrošina Pakalpojuma izpildē izmantoto pārtikas preču atbilstību spēkā esošajos normatīvajos aktos noteiktajām prasībām un uzņemas atbildību par produktu un ēdienu realizācijas termiņiem un uzglabāšanas temperatūras režīma ievērošanu.

6.	APAKŠUZŅĒMĒJU NOMAIŅAS KĀRTĪBA (ja attiecināms)
1. 
2. 
3. 
4. 
5. 
6. 
6.1. Izpildītājs Līguma izpildei ir piesaistījis šādus apakšuzņēmējus: _____________________.
6.2. Izpildītājs rakstveidā laikus informē Pasūtītāju par nepieciešamību veikt Līguma izpildē iesaistītā apakšuzņēmēja nomaiņu vai papildu apakšuzņēmēju iesaistīšanu Līguma izpildē. Pasūtītājam ir tiesības prasīt apakšuzņēmēja viedokli par nomaiņas iemesliem.
6.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši nolikumā noteiktajiem piedāvājuma vērtēšanas kritērijiem. 
6.4. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju piesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
6.5. Izpildītājs ir atbildīgs par pakalpojuma izpildē iesaistītā apakšuzņēmēja jebkuru darbību vai bezdarbību un to radītajām sekām kā par sevis paša.

7. 	PUŠU ATBILDĪBA UN STRĪDU RISINĀŠANAS KĀRTĪBA
7.1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
7.2. Puses par Līgumā noteikto savu saistību nepildīšanu vai nepienācīgu izpildi atbild saskaņā ar normatīvajos aktos un Līgumā noteiktajām prasībām, zaudējumu nodarīšanas gadījumā atlīdzinot otrai Pusei nodarītos zaudējumus pilnā apmērā.
7.3. Ja Izpildītājs Pakalpojumu ir sniedzis nekvalitatīvi, neatbilstoši Līguma noteikumiem vai nav ievērojis Pasūtītāja norādījumus, par ko Pasūtītājs ir iesniedzis pretenziju, tad Izpildītājs maksā Pasūtītājam līgumsodu 10 % (desmit procenti) apmērā no sniegtā Pakalpojuma summas 10 (desmit) darba dienu laikā no Pasūtītāja rakstveida pieprasījuma saņemšanas dienas.
7.4. Ja Izpildītājs atsakās sniegt Pakalpojumu, Izpildītājs maksā Pasūtītājam līgumsodu 10 % (desmit procenti) apmērā no Līguma summas 10 (desmit) darba dienu laikā no Pasūtītāja rakstveida pieprasījuma saņemšanas dienas.
7.5. Ja Pasūtītājs neveic samaksu par Pakalpojumu Līgumā noteiktajā termiņā, tas maksā Izpildītājam līgumsodu 0,1 % (vienas desmitdaļas no procenta) apmērā no saņemtā Pakalpojuma summas par katru nokavēto dienu, pamatojoties uz Izpildītāja izrakstītu rēķinu, bet ne vairāk kā 10 % no Līguma kopējās summas.
7.6. Līgumsoda samaksa neatbrīvo Puses no saistību izpildes.
7.7. Ja Izpildītājs neveic līgumsoda samaksu noteiktajā termiņā, Pasūtītājam ir tiesības ieturēt saskaņā ar Līguma noteikumiem aprēķināto līgumsodu no Izpildītājam izmaksājamās summas, par to paziņojot Izpildītājam rakstiski 5 (piecu) darba dienu laikā no ieturējuma veikšanas dienas.

[bookmark: _Hlk202438922]8. NEPĀRVARAMAS VARAS APSTĀKĻI
1.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, u. tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus), epidēmijas u.tml.
1.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
1.3. Pusei, kurai ir iestājušies nepārvaramas varas apstākļi, nekavējoties jāinformē otru Pusi par šo apstākļu iestāšanos un izbeigšanos.
1.4. Ja nepārvaramas varas apstākļi turpinās ilgāk par 3 (trīs) mēnešiem, jebkurai no Pusēm ir tiesības vienpusēji izbeigt Līgumu pilnībā vai daļā, uz kuru attiecas minētie apstākļi.
8.5. Ja Līgums tiek izbeigts Līguma 8. sadaļā noteikto iemeslu dēļ, tad Pusei, kas izbeidz Līgumu, nav pienākums atlīdzināt ar Līguma izbeigšanu un saistību neizpildi radītos zaudējumus, bet Puses apņemas veikt savstarpēju norēķinu par jau saņemto Pakalpojumu.
9.1. 

9. KONFIDENCIALITĀTE UN PERSONAS DATU AIZSARDZĪBA
9.1. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju par otras Puses pakalpojumiem, darbību, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem.
9.2. Puses nodrošina personu datu apstrādi saskaņā ar Latvijas Republikas un Eiropas Savienības normatīvo aktu prasībām fizisko personu datu aizsardzības jomā.
9.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
9.4. Puses vienojas, ka Līguma izpildes ietvaros tās personu datus apstrādā katra savu mērķu īstenošanai un ir uzskatāma par pārzini attiecībā pret otru Pusi.
9.5. Puses ievēro konfidencialitāti attiecībā uz fizisko personu datu apstrādi, kā arī Līgumā un tiesību aktos noteiktās fizisko personu datu aizsardzības prasības attiecībā uz to rīcībā nonākušajiem fizisko personu datiem un nodrošina, ka šīs prasības ievēro arī Puses darbinieki vai Līguma izpildē piesaistītās personas. Interpretējot un piemērojot Līguma noteikumus attiecībā uz fizisko personu datu apstrādi, Puses ievēro Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), nosacījumiem un lietoto terminoloģiju.
9.6. Līguma noteikumi attiecībā uz personu datu apstrādi un to aizsardzību saglabājas bez laika ierobežojuma un neatkarīgi no tā, vai Pakalpojuma sniegšana vai Līguma darbība ir izbeigta vai izbeigusies.
9.7. Pusēm ir aizliegts veikt tādu personu datu apstrādi, kas nav tieši noteikta Līgumā un ko otra Puse nav tieši nodevusi Līguma izpildes ietvaros, aizliegts veikt personu datu apstrādi tādam nolūkam vai tādā veidā, kas nav tieši paredzēts Līgumā. Pusēm ir aizliegts veikt jebkādas datu apstrādes darbības ar personu datiem, kas nesankcionēti, nejauši vai citādi kļuvuši pieejami Pusei vai tās Līguma izpildei piesaistītajām personām.
 
10. LĪGUMA DARBĪBAS TERMIŅŠ UN LĪGUMA LAUŠANA
10.1. Līgums stājas spēkā pēc tā abpusējas parakstīšanas un ir spēkā 24 (divdesmit četrus) mēnešus no Līguma spēkā stāšanās dienas vai līdz Līguma kopējās summas sasniegšanai, atkarībā no tā, kurš nosacījums iestājas pirmais.
10.2. Ja līdz Līguma 10.1. punktā norādītā termiņa beigām Līguma kopējā summa nav izlietota, Puses var noslēgt rakstveida vienošanos par Līguma termiņa pagarinājumu.
10.3. Līgums var tikt izbeigts, Pusēm rakstiski vienojoties.
10.4. Pasūtītājam ir tiesības vienpusēji atkāpties no Līguma, par to brīdinot Izpildītāju rakstiski ne vēlāk kā 1 (vienu) mēnesi iepriekš.
10.5. Pasūtītājam ir tiesības vienpusēji atkāpties no Līguma bez Izpildītāja piekrišanas šādos gadījumos:
10.5.1. Pakalpojums tiek sniegts neatbilstoši spēkā esošo normatīvo aktu prasībām un/vai Līguma prasībām un/vai kvalitātes prasībām un/vai Izpildītājs kādā citā veidā nepilda vai nepienācīgi pilda Līgumā noteiktās saistības;
10.5.2. ja Izpildītājs atkārtoti Pakalpojuma izpildi veicis nekvalitatīvi un neatbilstoši Līguma noteikumiem;
10.5.3. ja kompetentās iestādes Izpildītāja darbībā konstatējušas pārkāpumus un/vai Izpildītājs zaudējis tiesības sniegt vai atkārtoti nav ieguvis tiesības sniegt Pakalpojumu; 
10.5.4. ja Izpildītājs, sniedzot Pakalpojumu, nodarījis zaudējumus Pasūtītājam;
10.5.5. 	ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem;
10.5.6. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas;
10.5.7. ja Pasūtītājam ir cits objektīvs iemesls, kura dēļ Līguma saistību izpilde ir kļuvusi neiespējama no Pasūtītāja neatkarīgu apstākļu dēļ.
10.6. Līguma 10.5. punkta apakšpunktos noteiktajos gadījumos Līgums uzskatāms par izbeigtu 6. (sestajā) dienā pēc Pasūtītāja paziņojuma par atkāpšanos (ierakstīta vai elektroniska (parakstīta ar drošu elektronisko parakstu) vēstule) saņemšanas dienas.
10.7. Izbeidzot Līgumu 10.5. punkta apakšpunktos (izņemot Līguma 10.5.7. apakšpunktu) noteiktajos gadījumos, Izpildītājs maksā Līgumā noteikto līgumsodu, kā arī atlīdzina visus Pasūtītājam radušos zaudējumus.
10.8. 		Līguma pārtraukšanas gadījumā Pasūtītājs samaksā Izpildītājam par faktiski un atbilstoši Līguma noteikumiem izpildīto Pakalpojumu.

11. CITI NOTEIKUMI
11.1. 			Līgums kopā ar pielikumiem ietver visas Pušu vienošanās par Līguma priekšmetu. Visi Līguma grozījumi vai papildinājumi tiek noformēti rakstveidā un stājas spēkā pēc tam, kad tos ir parakstījuši abas Puses. Jebkuras izmaiņas vai papildinājumi Līgumā kļūst par Līguma neatņemamu sastāvdaļu. 
11.2. Ja Līguma darbības laikā kāda no Pusēm veic izmaiņas kontaktinformācijā, rekvizītos, adresēs vai maina Līgumā noteiktās Pušu kontaktpersonas, tad attiecīgajai Pusei ir pienākums par to rakstiski paziņot otrai Pusei. Atsevišķi Līguma grozījumi par to netiek veikti. Ja Puse neizpilda šajā punktā noteikto paziņošanas pienākumu, uzskatāms, ka otra Puse, lietojot Līgumā norādīto otras Puses informāciju, ir pilnībā izpildījusi savas saistības.
11.3. 	Visus jautājumus, kas nav regulēti Līgumā, Puses risina atbilstoši Latvijas Republikā spēkā esošajiem normatīvajiem aktiem.
11.4. [bookmark: _Toc8647913]	Līgums ir saistošs kā Pusēm, tā arī to tiesību un saistību pārņēmējiem. Neviena no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par Līguma izbeigšanu pirms termiņa un pieprasīt  samaksāt pienākošās summas.
11.5. Līgums sagatavots latviešu valodā uz  __(____) lapām, no kurām __ (__) lapas - Līguma pamatteksts, __ (__) lapas – Līguma pielikums Nr.1 (Tehniskā specifikācija), __ (___) lapas - Līguma pielikums Nr.2 (Tehniskais – finanšu piedāvājums), elektroniska dokumenta veidā un parakstīts ar drošu elektronisko parakstu. Katrai Pusei ir pieejams abpusēji parakstīts Līgums elektroniskā formātā.

12. PUŠU REKVIZĪTI UN PARAKSTI

